बदायूं। उत्तर प्रदेश में बदायूं जिले के मूसाझाग थाने के एक गांव में सोमवार को सामूहिक दुष्कर्म का शिकार हुई एक नाबालिग लड़की ने बुधवार की रात फांसी लगाकर आत्महत्या कर ली। मामले को लेकर पीड़िता के परिजनों ने पुलिस की कार्यशैली पर उंगली उठाई है। वरिष्ठ पुलिस अधीक्षक अशोक कुमार ने गुरुवार को कहा कि मूसाझाग थाना क्षेत्र के एक गांव की नाबालिग लड़की बुधवार की रात अपने घर में फांसी लगाकर आत्महत्या कर ली है। उसके परिजनों ने सोमवार को तीन युवकों के खिलाफ कथित रूप से अपहरण कर सामूहिक दुष्कर्म करने की प्राथमिकी दर्ज कराई है, लेकिन चिकित्सीय जांच में दुष्कर्म की पुष्टि नहीं हुई थी।